Banana Pro

Banana Pro je jednodoskový mini počítač veľmi podobný populárnemu Raspberry Pi a je vylepšeným modelom Banana Pi. Za vylepšením stojí spoločnosť Lemaker, ktorá pridala niekoľko zásadných funkcií vychádzajúcich z modelu Banana Pi. Základom počítača je dvojjadrový procesor ARM Cortex-A7 s integrovaným GPU jadrom Mali 400 MP2. Doska obsahuje integrovanú operačnú pamäť 1 GB DDR3. Doska neobsahuje žiadnu internú pamäť pre operačný systém alebo ukladanie súborov, ponúka však možnosť pripojenia microSD karty či SATA rozhranie pre pripojenie pevného disku. K pripojeniu zobrazovacej jednotky slúži konektor HDMI alebo kompozitný RCA. Zvukový výstup je možné napojiť cez 3,5 mm jack alebo HDMI. Na doske sa nachádza tiež integrovaný mikrofón. Oproti Raspberry Pi má Banana Pro priamo napojený ethernet adaptér 10/100/1000 s konektorom RJ45 a obsahuje bezdrôtový modul WiFi s podporou štandardu B/G/N. Základná doska obsahuje dva konektory USB 2.0 vrátane jedného konektora USB OTG a jedného konektora USB micro slúžiaceho pre napájanie.

Celý počítač sa rozmery 90 mm x 60 mm a rozložením konektorov veľmi podobá Raspberry Pi a je kompatibilný s väčšinou podporovaného príslušenstva určeného práve k Raspberry Pi. Nájdeme tu i sadu 40 programovateľných pinov pre pripojenie rozširujúcich modulov a konektor na pripojenie LCD dotykového panela. Súčasťou dosky sú i tri tlačidlá - zapnutie, reset a bootovanie. Doska obsahuje IR prijímač pre diaľkové ovládanie.

Základná doska počítača Banana Pro je napájaná pomocou napájacieho adaptéra 5V s odporúčaným výstupným prúdom 2A.

 Hardvér 
 Dvojjadrový procesor ARM Cortex-A7 taktovaný na 1GHz
 Integrované grafické jadro Mali400MP2
 Operačná pamäť 1GB DDR3
 Obrazový výstup kompozitný RCA, HDMI
 Zvukový výstup cez 3,5 mm konektor JACK, HDMI
 Integrovaný mikrofón
 40 GPIO pinov
 Slot pre pripojenie microSD karty
 SATA rozhranie
 Dva USB 2.0 porty, jeden USB OTG a jeden micro USB
 Ethernetový adaptér 10/100/1000 s konektorom RJ45
 WiFi adaptér so štandardom B / G / N

Rozmery dosky: šírka 60 mm, dĺžka 92 mm, rozloženie konektorov na doske je kompatibilné s doskou Raspberry Pi model B. Váha dosky bez pripojených periférií je len 48 gramov.

 Porovnanie Banana Pro vs. Banana Pi 
Porovnanie kľúčových parametrov Banana Pro proti Banana Pi:

+Duel Banana Pro vs. Banana PiHodnotaBanana ProBanana PiČipsetAllwinner A20Allwinner A20ProcesorARM Cortex-A7 Dual-Core 1GHzARM Cortex-A7 Dual-Core 1GHzGrafický adaptérARM Mali400 MP2, OpenGL ES 2.0 / 1.1ARM Mali400 MP2, OpenGL ES 2.0 / 1.1Operačná pamäť1GB DDR3 SDRAM1GB DDR3 SDRAMÚložiskomicroSD (Max. 64GB) / MMC, SATASD (Max. 64GB) / MMC, SATAEthernet10/100/1000 RJ4510/100/1000 RJ45Bezdrôtové spojenie WiFiWiFi B / G / Nnie jeBluetoothPlánuje sanie jeUSB 2.02x na čipe A202x na čipe A20Video výstupHDMI 1.4, kompozitný RCA, LVDSHDMI 1.4, kompozitný RCA, LVDSAudio výstupHDMI, 3,5 mm JACKHDMI, 3,5 mm JACKAudio vstupmikrofónmikrofónInfračervený senzorÁnoÁnoProgramovateľné piny40 GPIO26 GPIONapájanie5V / 2A USB micro5V / 2A USB micro

Hlavným rozdielom Banana Pro proti Banana Pi je možnosť využitia integrovaného bezdrôtového adaptéra WiFi podporujúceho štandardy B/G/N, pripojenie microSD karty, množstvo programovateľných pinov a plánovaná pomoc jednotky Bluetooth.

 Operačný systém 
Banana Pro a Banana Pi podporuje tak ako Raspberry Pi nasledujúce operačné systémy:
 Linux (Banana Pi OS, Raspbian, Debian, Arch-Linux, Ubuntu a ďalšie upravené verzie)
 Android

Operačný systém sa "vypaľuje" (rozbaľuje) na microSD kartu pomocou programu Win32DiskImager z operačného systému Windows alebo pomocou programu usb-imagewriter z operačného systému Linux. Odporúča sa použiť microSD karta s kapacitou väčšou ako 4GB. Ideálne je použiť kartu s pamäťou 8GB alebo 16GB.

 Externé odkazy 
 Oficiálne stránky výrobcu 
 Oficiálne stránky pôvodného projektu

 Zdroj 

Kategória:Jednodoskové počítače